**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL ATSTOVO DELEGAVIMO Į REGIONINĘ KULTŪROS TARYBĄ**

2019 m. lapkričio 25 d. Nr. 34-186

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi ir 18 straipsnio 1 dalimi, Lazdijų rajono savivaldybės taryba n u s p r e n d ž i a:

1. Deleguoti Neringą Rasiulienę, Lazdijų rajono savivaldybės administracijos Švietimo, kultūros ir sporto skyriaus vyr. specialistę (tel. (8 318) 66 153, el. p. [neringa.rasiuliene@lazdijai.lt](mailto:neringa.rasiuliene@lazdijai.lt)), į regioninę kultūros tarybą.

2. Pripažinti netekusiu galios Lazdijų rajono savivaldybės tarybos 2018 m. birželio 27 d. sprendimą Nr. [5TS-1383](http://dvs.lazdijai.lt:8008/document/48183) „Dėl atstovo delegavimo į regioninę kultūros tarybą“.

3. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Dalius Mockevičius, tel. (8 318) 51 497

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL ATSTOVO DELEGAVIMO Į REGIONINĘ KULTŪRROS TARYBĄ“ PROJEKTO**

**AIŠKINAMASIS RAŠTAS**

2019 m. lapkričio 19 d.

Lazdijų rajono savivaldybės tarybos sprendimo „Dėl atstovo delegavimo į regioninę kultūros tarybą“ projektas parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi.

***Parengto sprendimo projekto tikslas*** – deleguoti Neringą Rasiulienę, Lazdijų rajono savivaldybės administracijos Švietimo, kultūros ir sporto skyriaus vyr. specialistę, į regioninę kultūros tarybą.

***Kokių rezultatų laukiama***. Įgyvendinus Lazdijų rajono savivaldybės tarybos sprendimą, savivaldybės atstovas dalyvaus regioninėje kultūros taryboje priimant sprendimus dėl Kultūros rėmimo fondo lėšų paskirstymo regionų kultūros ir meno projektams.

***Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta.*** Priėmus šį Lazdijų rajono savivaldybės tarybos sprendimą, neigiamų pasekmių nenumatoma.

***Kaip šiuo metu yra sureguliuoti projekte aptarti klausimai bei kokie šios srities teisės aktai tebegalioja (pateikiamas šių aktų sąrašas) ir kokius galiojančius aktus būtina pakeisti ar panaikinti, priėmus teikiamą projektą.*** Priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

***Rengiant projektą gauti specialistų vertinimai ir išvados***. Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Švietimo, kultūros ir sporto skyriaus vyr. specialistas Dalius Mockevičius.

Švietimo, kultūros ir sporto skyriaus vyr. specialistas Dalius Mockevičius